越嶲衛

越嶲衛軍民指揮使司是明清的一個衛所。明洪武二十六年正月置，屬四川行都司，設越嶲衛左右二千戶所。治所在今四川越西縣。長官為指揮使，領有卭部長官司。漢為越嶲郡卭都縣、闡縣地。後周置中部縣，隋罷郡，以縣屬嶲州。唐因之。元中統間，立卭部安撫招討使，至元中，改為卭部州，隸䢖昌路。明洪武中，改為卭部軍民州，尋廢州置越嶲衛，領卭部長官司。土官姓嶺。明代設有指揮二員，千戶八員，百戶十三員，經歷、教授各一員。又轄鎮西守禦千戶所。清代屬四川寧遠府，有越嶲營參將一人、越嶲衛守備一員，雍正六年以衛屬甯遠府，八年設越嶲衞經歷一人，乾隆二十五年罷越嶲衛移通判治，越巂衛學教授改為廳學教授，訓導照舊。乾隆四十五年十二月，將越巂廳學訓導改為馬邊廳學，嘉慶十三年改越嶲廳教授為寧遠府教授，西昌縣訓導為越嶲廳訓導，道光十五年三月改四川越巂通判為同知。

參見
明朝都司衛所列表

參考文獻

明朝衛所
清朝衛所